ROMÂNIA **(nu produce efecte juridice)\***

JUDEȚUL MUREȘ

SERVICIUL PUBLIC DE UTILITĂȚI MUNICIPALE

Nr.\_\_\_\_\_\_\_\_\_\_\_\_\_din\_\_\_\_\_\_\_\_\_\_\_\_\_2021 **Inițiator**

**PRIMAR**

**Soós Zoltán**

**REFERAT DE APROBARE**

**privind oportunitatea achiziționării de teren adiacent Cimitirului Municipal Remetea, în suprafață totală de 6500 mp, în vederea extinderii Cimitirului Municipal Remetea**

Având în vedere gradul ridicat de ocupare, dificultățile de asigurare a locurilor de înhumare precum și necesitățile de înhumare în Cimitirul Municipal Remetea, se impune achiziționarea unei suprafețe de teren adiacentă cimitirului.

S-a procedat la identificarea proprietarilor, unor suprafețe de teren adiacente Cimitirului Municipal Remetea în suprafață totală de 6.500 mp. Parcela în suprafață de 5.000 mp cu nr. cadastral CF 13006, nr. tarla 2, număr parcela 112/1, aflată în proprietatea domnului Újfalvi Sándor, iar parcela în suprafață de 1.500 mp, număr cadastral CAD 2644, aflată în proprietatea doamnei Fabian Izabella și a domnului Zudor Attila.

Astfel, supunem spre dezbatere şi aprobare proiectul de hotărâre anexat.

Director SPUM,

Ștefan Adrian Coroian

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ Proiect**

**(nu produce efecte juridice)\***

**Inițiator**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_ 2021**

**privind** **oportunitatea achiziționării de teren adiacent Cimitirului Municipal Remetea, în suprafața totală de 6500 mp, în vederea extinderii Cimitirului Municipal Remetea**

***Consiliul Local municipal Târgu Mureş, întrunit în şedinţă ordinară de lucru,***

**Având în vedere**

Referatul de aprobare nr.\_\_\_\_\_\_\_\_\_ din \_\_\_\_\_\_\_\_\_\_\_\_\_2021 inițiat de Primar prin Serviciul Public de Utilități Municipaleprivind oportunitatea achiziționării de teren adiacent Cimitirului Municipal Remetea, în suprafață totală de 6500 mp, în vederea extinderii Cimitirului Municipal Remetea

**În conformitate cu prevederile:**

-Art. 80-81 din Legea nr. 24/2000 privind Normele de tehnică legislativă pentru elaborarea actelor normative, republicată,

- Art. 557 , Art. 863, lit. d) din Legea nr. 287/2009 Codul Civil

**În considerarea** prevederilor art. 87 alin. (5), art.129 alin. (1), alin. (14), art. 139 alin. (1), art. 196 alin. (1) lit. ”a” și ale art. 243 alin. (1), lit.”a” din OUG nr. 57/20019 privind Codul administrativ,

**H o t ă r ă ş t e** :

**Art.1.** Se aprobă oportunitatea achiziționării de teren adiacent Cimitirului Municipal Remetea, în suprafață totală de 6500 mp, în vederea extinderii Cimitirului Municipal Remetea.

**Art.2.** Se împuternicește comisia aprobată prin Hotărârea Consiliului Local Municipal nr. 103/22.04.2021 pentru negocierea prețului privind achiziția terenului.

**Art.3.**Terenul cumpărat în condițiile prezentei hotărâri se înregistrează ca bun aparținând domeniului public al municipiului Târgu Mureș, iar inventarul bunurilor care aparțin domeniului public se completează în mod corespunzător.

**Art.4.** Efectuarea raportului de evaluare se va suporta din bugetul local, ulterior acesta va fi prezentat comisiei de negociere în vederea stabilirii prețului de achiziționare și a condițiilor de plată, urmând ca rezultatul negocierii să fie supus aprobării Consiliului Local al Municipiului Târgu Mureș.

**Art.5**.  Se aprobă ca toate costurile de achiziție, precum și cele legate de autentificarea contractului de vânzare - cumpărare și transcrierea imobilului în Cartea Funciară să fie suportate din bugetul local.

**Art.6.** Cu ducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Public de Utilități Municipale și comisia numită la art. 2.

**Art.7.** În conformitate cu prevederile art. 252, alin.1, lit. C și ale art. 255 din OUG nr. 57/2019 privind Codul Administrativ precum și ale art. 3, alin. 1 din Legea nr. 554/2004 privind Contenciosul Administrativ, prezenta hotărâre se înaintează Prefectului județului Mureș pentru exercitarea controlului de legalitate.

**Art.8.** Prezenta hotărâre se comunică Serviciului Public de Utilități Municipale.

**Viză de legalitate**

**p. Secretar General al Municipiului Târgu Mureş**

**Szővérfi László**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**